open-index/open-wikipedia-markdown huggingface dataset:
סנופלייק

**סנוֹפלֵייק** (באנגלית: **Snowflake**, תרגום: פתית שלג) היא חברה המספקת שירותי מחסן נתונים במחשוב ענן, שנוסדה בשנת 2012.

## היסטוריה
החברה נוסדה ב-23 ביולי 2012 בסן מטאו שבקליפורניה, על ידי שלושה מומחי מחסן נתונים: ד"ר בנואה דז'וויל (Benoit Dageville), ד"ר תיירי קרוּאנֵס (Thierry Cruanes) וד"ר מרצין ז'וקובסקי (Marcin Żukowski). דז'וויל וקרוּאנֵס עבדו קודם לכן בחברת אורקל, וז'וקובסקי נמנה קודם לכן עם מייסדי חברת ההזנק ההולנדית . מנכ"ל החברה הראשון היה מייק ספייסר, משקיע הון סיכון, המשמש כדירקטור בחברה. בתחילת 2022 מועסקים בחברה יותר מ-3,000 עובדים בעשרים מדינות.

שירותי החברה ניתנים על גבי שירות אחסון הענן Amazon S3 מאז 2014, על גבי Microsoft Azure מאז 2018, ועל גבי Google Cloud Platform מאז 2019.

ביוני 2014 מונה , יוצא מיקרוסופט, למנכ"ל החברה. באוקטובר 2014 גייסה החברה 26 מיליון דולר, כשלה 80 ארגונים המשתמשים בשירותיה. ביוני 2015 גייסה החברה עוד 45 מיליון דולר, והכריזה על המוצר שלה, מחסן נתונים במחשוב ענן. באפריל 2017 גייסה החברה 100 מיליון דולר. באוקטובר 2018 גייסה החברה 450 מיליון דולר, והגיעה לשווי של 3.5 מיליארד דולר.

במאי 2019 מונה פרנק סלוטמן, מנכ"ל ServiceNow לשעבר, למנכ"ל החברה.

בפברואר 2020 גייסה החברה 479 מיליון דולר, כשלה 3,400 ארגונים המשתמשים בשירותיה.

ב-16 בספטמבר 2020 יצאה סנופלייק בהנפקה ראשונה לציבור (IPO) עם מחיר יעד למניה שעמד על 120 דולר, ערך זה יותר מהוכפל ביום המסחר הראשון, ל-253.93 דולר, והעמיד את שווי השוק של החברה על 70.4 מיליארד דולר. הגיוס ב-IPO הגיע ל-3.4 מיליארד דולר, מה שהופך אותו ל-IPO הגדול ביותר בתחום התוכנה בהיסטוריה עד אז. וזה היה גם ה-IPO הגדול ביותר בהיסטוריה שהכפיל את שוויו ביום המסחר הראשון.

באוקטובר 2021 פתחה החברה בישראל סניף מכירות ותמיכה.

## קישורים חיצוניים

* 

* 
* Peter Wagner, Snowflake, Before It Was Obvious, LinkedIn, September 16, 2020

## הערות שוליים

קטגוריה:חברות הנסחרות בבורסה לניירות ערך בניו יורק
קטגוריה:שירותי מחשוב ענן
קטגוריה:חברות טכנולוגיה
קטגוריה:חברות תוכנה אמריקאיות
המרכז הפדרלי למחקר מדעי ופיתוח תכשירים אימונוביולוגיים

**המרכז הפדרלי למחקר מדעי ופיתוח תכשירים אימונוביולוגיים** רשמית **המרכז הפדרלי למחקר מדעי ופיתוח תכשירים אימונוביולוגיים על שם מיכאיל צ'ומאקוב של [[האקדמיה הרוסית למדעים]]** (ברוסית: **Федеральный научный центр исследований и разработки иммунобиологических препаратов им. М. П. Чумакова РАН**) הוא מתחם מחקר וייצור המייצר מוצרים רפואיים למניעה, אבחון וטיפול במחלות נגיפיות. המרכז כולל 43 יחידות מבניות, המצוידות בהתאם לתקן GMP הבינלאומי וכולל צוות של יותר מ-500 איש.

## היסטוריה
המיזם נוסד בשנת 1957 על בסיס המכון לשיתוק ילדים ודלקת המוח הנגיפית על שם מיכאיל צ'ומאקוב של האקדמיה למדעי הרפואה במטרה לפתח טכנולוגיה לייצור חיסון נגד שיתוק ילדים ולספק תרופה זו לחיסון המוני של אוכלוסיית ברית המועצות ומדינות אחרות. המייסד והמנהל הראשון של המיזם הוא מיכאיל פטרוביץ' צ'ומאקוב ועל שמו נקרא המרכז.

## מוצרים
המיזם הוא היצרן הרוסי היחיד של חיסון לשיתוק ילדים והוא הספק הרוסי היחיד של חיסון זה ל-WHO ו-UNICEF.

מאז אמצע שנות ה-90 של המאה העשרים המרכז מפתח תרופות לטיפול בקדחת עם תסמונת כליה. חיסון שפותח על ידי מכון מבוסס על מצע של רקמת המוח של אוגרים שהוכיח יעילות, עם זאת, תוצאות הפעולה של חיסוני המוח בהשוואה לנהוג נחשבו בלתי מספקות על פי הדרישות המודרניות לתרופות הניתנות לבני אדם, ולאחר מכן הופסקו המחקרים. המכון פיתח גם חיסון DNA נגד תרסיס נגד נגיף ההאנטה שמקורו במכרסמים, אולם הוצגה עמידות נמוכה של התרופה.

מוצרי החברה מופצים למניעת פוליומיליטיס באירופה, אפריקה ודרום מזרח אסיה. החיסונים המיוצרים במתקן שימשו בתוכנית מיגור הפוליו בארצות הברית. בשנת 2014, המרכז סיפק יותר מ-1.3 מיליון מנות חיסון נגד פוליו למדינות חבר העמים. מתוכם, 20 אלף מנות הועברו לאוזבקיסטן, 25 אלף - לאזרבייג'ן, 384 אלף - לבלארוס, ולמעלה מ-434 אלף - לקזחסטן.

מאז 2005 הוא הספק הרוסי הרשמי של חיסונים נגד קדחת צהובה. החיסון הפנימי קיבל גם את אישור האו"ם. UNICEF ייצאה ל-11 מדינות באפריקה ובאסיה בשנת 2013, 8,116,900 מנות נמסרו, ובשנת 2014 - יותר מ-14 מיליון מנות חיסון. כך, 40% מההיצע העולמי של חיסון נגד קדחת צהובה מתבצע על ידי המרכז.

על פי נתוני 2012, המרכז הוא ה"מוביל בקרב חברות התרופות הרוסיות בתחום המסחרי של ייצור חיסונים, עם נתח שוק של מעל 10%." תרופות המרכז תופסות נתח של עד 80% מהשוק הרוסי. בשנת 2014, אספקת חיסון הפוליומיאליטיס דרך הפה לשטחי הפדרציה הרוסית עצמה הסתכמה ביותר מ-11.3 מיליון מנות.

כחלק מתוכנית החלפת הייבוא, המרכז ייצר את החיסון הראשון ברוסיה למניעת דלקת קרום המוח "Kleshch-E-Vac" המיועדת לילדים בגילאי 1 עד 16 ומגינה מפני כל סוגי תת-הנגיפים הידועים כיום.

בספטמבר 2020, דווח שהמרכז פיתח חיסון נגד נגיף הקורונה בשם CoviVac וששלב הניסויים בו כלל יותר משלושת אלפים מתנדבים מקירוב, סנקט פטרבורג ונובוסיבירסק.

## קישורים חיצוניים
* 

## הערות שוליים

קטגוריה:מכוני מחקר רוסיים
קטגוריה:אימונולוגיה
קטגוריה:רוסיה: בריאות ורפואה
INtime

**INtime** היא משפחה של מערכות הפעלה בזמן אמת (RTOS) מבוססת 32 סיביות, שנוצרה במטרה לנהל פעולות הקריטיות בזמני-מחזור קטנים במיוחד, עד לשעון מערכת של 50µs. ברמת הפלטפורמה ניתן להגיע ל-jitter של פחות ממיקרו שנייה אחת.

INtime פועל על ליבה בודדת, היפר-תהליכונים, או בפלטפורמת x86 מרובת ליבות של אינטל ו-AMD. היא תומכת באופן בינארי בשתי תצורות: INtime עבור וינדוס, בה INtime פועל לצד וינדוס, והפצת INtime RTOS שבה INtime מנהל אחד.

ניתן להפעיל את INtime RTOS לצידן של מערכות הפעלה כמו Linux Android ועוד, על Real Time Hypervisor של החברה הגרמנית RTS ובכך לספק על אותה פלטפורמה שבה רצה General Purpose Operating System יכולות של Hard Real Time.

כמו iRMX, קודמו של INtime, היא מערכת הפעלה בזמן אמת, וכמו DOSRMX ו-iRMX עבור וינדוס, היא פועלת במקביל (side by side) עם מערכת ההפעלה כללית על פלטפורמת חומרה יחידה.

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מערכות הפעלה זמן אמת
מרתון מוסקבה

ממוזער|משתתפת מרתון מוסקבה 2016.
ממוזער|הרשמה למרתון מוסקבה. 21 בספטמבר 2019
**מרתון מוסקבה** הוא אירוע ריצה וספורט גדול המתקיים מדי שנה במוסקבה, רוסיה. מרחק המרתון הרשמי של 42.195 ק"מ (26 מייל 385 יארד) מוגדר כמרוץ כבישים ברחבי העיר בו משתתפים במשותף ספורטאים מקצועיים ורצים חובבים. האירוע, שהחל לראשונה בשנת 2013, כיורש מרתון השלום הבינלאומי במוסקבה (משנת 1980), מתקיים באופן מסורתי בסוף השבוע האחרון של ספטמבר.

מרתון מוסקבה מוסמך על ידי IAAF והוא חבר באיגוד המרתונים הבינלאומיים ומרוצי מרחק.

מרתון מוסקבה הוא אחד ממרוצי הכבישים הגדולים והפופולריים ביותר ברוסיה. בשנת 2016 לבדה השתתפו במירוץ 28,000 מרתוניסטים מ-70 מדינות.

## משתתפים

## תוצאות

## מסלול
המרתון מתנהל לאורך מסלול שטוח ברובו סביב נהר מוסקבה, ומשתרע על פני 42,195 קילומטרים, אך בגובה של עד 100 מטרים.
## קישורים חיצוניים

* 

## הערות שוליים

קטגוריה:מוסקבה: תחרויות ספורט
קטגוריה:רוסיה: ריצות מרתון
מזקקת ירושלמי

**מזקקת ירושלמי** היא מזקקה ישראלית, הנמצאת באזור תעשייה זנוח שבמועצה אזורית מטה יהודה.

## היסטוריה
המזקקה הוקמה בשנת 2017 על ידי נתאי מורגנשטרן ודוד ציבל מייסד מזקקת רמת הגולן.

הרעיון מאחורי המזקקה זה להיות המזקקה הראשונה בישראל שמזקקת רק סינגל מאלט מעושן. נכון ל-2020 המזקקה עובדת עם לתת שעורה ברמת עישון של 35PPM. זמן התסיסה הוא לפחות שבוע. בנוסף כל התהליכים מקבלת הלתת המעושן עד הביקבוק נעשים בתוך המזקקה. דוד הזיקוק הוא מנחושת והוא נבנה בישראל במיוחד בשביל המזקקה. נפח הדוד הוא 1,000 ליטר וצורתו נמוכה במיוחד.
לאחר שני זיקוקים הניו מייק נכנס לחבית בחוזק של 63% אלכוהול.
הזיקוק הראשון החל בסוף שנת  2019.
והמזקקה עובדת רק עם חביות אלון צרפתי. וסוגי החביות הם:
* חביות רום לשעבר (בחביות היה גולדן רום של המזקקה במשך לפחות חצי שנה).
* חבית חדשה חרוכה.
* חבית בירה.
* חבית יין לבן מחוזק בסגנון פורט.
 
הבצ' הראשון של 'הר-המוריה' יצא בספטמבר 2020 הוא מורכב מחביות חדשות וחביות רום, ובוקבקו בו 1,500 בקבוקים.
 
מוצרי המזקקה כשרים בכשרות רבנות ובד"ץ בית יוסף.

## מוצרי המזקקה
* **הר-מוריה** סינגל מאלט צעיר 46.3% אלכוהול.
* **רום סינגל קאסק** 46% אלכוהול.
* **גולדן רום** 40% אלכוהול.
* **רום מתובל** 35% אלכוהול.
* **רום ו[[קפה]]** 35% אלכוהול.
* **[[ג'ין]] זייתים** 45% אלכוהול.

## פרסים
מוצרי המזקקה זכו בשנת 2020 בשני מדליות בתחרות הגדולה בעולם של ה-IWSC.

* 'הר-המוריה' זכה במדליית ארד בציון של 88 נקודות.
* הסולום סיסיל זכה במדליית זהב בציון של 95 נקודות.

## קישורים חיצוניים
* 

## הערות שוליים

קטגוריה:יצרני ויסקי ישראלי
קטגוריה:סינגל מאלט ויסקי
סורת אל-אנעאם

**סורת אל-אנעאם** (בערבית: **ٱلْأَنْعَام**, "הבהמה" או "המקנה") היא הסורה השישית בקוראן, עם 165 פסוקים (איאת). היא מגיעה אחרי סורת אל-מאאידה. על פי המסורת המוסלמית, סורה זו הורדה באל-מדינה. עם זאת, ישנם מקורות אסלאמיים הגורסים כי הסורה הורדה במכה.

שם הסורה נגזר מפסוקים 136, 138 ו-139, בהם מוזכר המושג אל-אנעאם.

## תוכן הסורה
סורת אל-אנעאם עוסקת בנושאים הבאים:
* דחיית פוליתאיזם
* חוסר אמונה
* מונותיאיזם
* התגלות
* שליחויות על דבר אללה אשר מתגלות לנביאים או למלאכים
* תחיית המתים
הסורה מספרת גם על סיפורו של הנביא איברהים, שקורא לאחרים להפסיק לעבוד את גרמי השמים ולעבוד את אללה כמותו.

## קישורים חיצוניים

## הערות שוליים

קטגוריה:סורות
קרטה (כפר)

**קרטה** (בהונגרית: **Kerta**) הוא כפר במחוז וספרם שבמרכז הונגריה.
כמו כפרים רבים באירופה גם בקרטה מספר התושבים נמצא בירידה. כך, בשנת 1990 חיו בכפר 740 תושבים, ובשנת 2019 רק 552 תושבים.

בכפר קיימות שאריות של בית קברות יהודי.

## יהודי קרטה
בקרטה חיו יהודים בתקופות זמן שונות:

## קישורים חיצוניים

* 

## הערות שוליים

קטגוריה:הונגריה: כפרים
כריס קרמר

**כריסטופר סקוט קרמר** (באנגלית: **Christopher Scott Kramer**; נולד ב-4 באפריל 1988 בהנטינגטון שבאינדיאנה) הוא כדורסלן עבר אמריקאי, ששיחק בעמדות הרכז והקלע בין היתר בקבוצת הפועל ירושלים מליגת העל.

## קריירה
קרמר החל את הקריירה בשנת 2006 באוניברסיטת פרדו, כששיחק תחת המאמן מאט פיינטר (Matt Painter).

לאחר שסיים את לימודיו בשנת 2010, הצטרף אל קבוצת אינדיאנה פייסרס במסגרת ליגת הקיץ של ה-NBA.

בעונת 2010/2011, חתם בקבוצת פורט ויין מאד אנטס המשחקת בליגת הפיתוח של ה-NBA, ולאחר כמה חודשים עבר אל מאטס דה גוואינבו מליגת העל הפורטו-ריקנית.

בעונת 2011/2012, חתם בקבוצת ס.אוליבר וירצבורג ושיחק במדיה בבונדסליגה.

בעונת 2012/2013, חתם בקבוצת אולדנבורג.

בעונת 2017/2018, חתם בקבוצת ריטאס וילנה מליגת העל הליטאית.

בעונת 2019/2020, חתם בקבוצת חימקי מוסקבה מהליגה המאוחדת של VTB.

בספטמבר 2020 חתם בקבוצת הפועל ירושלים מליגת העל בישראל לעונת 2020/2021. בסיום העונה ולאחר פציעה שעבר במהלכה, עזב את הקבוצה.

## קישורים חיצוניים
* סטטיסטיקות, באתר Realgm.com
* 

## הערות שוליים

קטגוריה:אמריקאים ילידי אינדיאנה
קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:כדורסלני אוניברסיטת פרדו
קטגוריה:כדורסלני פורט ויין מאד אנטס
קטגוריה:כדורסלני אולדנבורג
קטגוריה:כדורסלני ריטאס וילנה
קטגוריה:כדורסלני חימקי
קטגוריה:אמריקאים שנולדו ב-1988
Halfaxa

***Halfaxa*** הוא אלבום האולפן השני של הזמרת גריימס. האלבום יצא לאור לראשונה בפורמט של הורדה דיגיטלית ב-30 בספטמבר 2010 בקנדה ובארצות הברית על ידי חברת התקליטים Arbutus Records, ולאחר מכן בבריטניה ובאירופה במאי 2011 על ידי חברת התקליטים Lo Recordings.

האלבום תואר כאלבום פופ גותי וויץ' האוס. לדברי גריימס, האלבום נוצר כדי "להעלות זכרונות אודות הרגשת האמונה באלוהים בדרך נוצרית מימי הביניים", ותיארה את האלבום כאלבום "מוזיקת ימי הביניים" שלה.

## רשימת רצועות

## קישורים חיצוניים

## הערות שוליים

קטגוריה:אלבומי גריימס
קטגוריה:אלבומים באנגלית
מרתון הלילות הלבנים

שמאל|ממוזער|250x250 פיקסלים|אולג קניאגין (קירוב) מסיים את מרתון הלילות הלבנים 2011
שמאל|ממוזער|250x250 פיקסלים|ורה טרובניקובה (נובוסיבירסק) מסיימת במרתון הלילות הלבנים 2011 (מקום שני בקרב נשים)
**המרתון הבינלאומי הלילות הלבנים** הוא מרתון שנתי בסנקט פטרבורג, והמרתון העיקרי בצפון-מערב רוסיה. אחד מארבעת המרתונים הרוסים - חברי איגוד המרתונים והמרוצים הבינלאומיים, מבחינת מספר רצי המרתון שסיימו בשנת 2013, נמצא במקום השני (מאחורי מוסקבה, אך לפני מרתון סיביר).
## היסטוריה
לראשונה, מרתון הלילות הלבנים נערך בלנינגרד בשנת 1990. בתחילה, המרתון הוגדר כמרתון לילי, הרצים התחילו בשעה 23:00 וסיימו למחרת בבוקר. עם זאת, בשנים האחרונות נערך ביום ראשון בבוקר מרתון הלילה הלבן (בשנת 2017 החל המרתון בשעה 8:00). מגבלת הזמן להתגברות על המרתון היא 6 שעות.

## מסלול
מסלול המרתון נערך בטבעת אחת לאורך החלק המרכזי של העיר על רקע מונומנטים אדריכליים מפורסמים כמו קתדרלת איסק, פרש הברונזה, הסטרלקה של האי וסילי, מבצר פיטר ופול, הגן הבוטני, תיאטרון הדרמה הגדול, נבסקי פרוספקט, מנזר אלכסנדר נבסקי ועוד.

## קישורים חיצוניים
* www.wnmarathon.ru
## הערות שוליים

קטגוריה:סנקט פטרבורג: תחרויות ספורט
קטגוריה:רוסיה: ריצות מרתון
קבוצת אנט

**קבוצת אנט** (בסינית: **蚂蚁金服**; תרגום: "נמלה שירות כספי", פיניין: **Mǎyǐ jīn fú**, באנגלית: **Ant Group**), כונתה בעבר **אנט פַינַנְשִיאַל** (**Ant Financial**) ו**עלי-פֵּיי** (**Alipay**), הוא חברת פינטק סינית המשויכת לקבוצת עליבאבא. אנט היא חברת הפינטק הגדולה בעולם (במונחי שווי שוק) והחד-קרן הגדול בעולם עם הערכת שווי של כ-150 מיליארד דולר.

## הנפקה בבורסה
באוגוסט 2020 הגישה קבוצת אנט מסמכים לקראת הנפקה ראשונה לציבור ב ובזירת המסחר סטאר של הבורסה לניירות ערך בשאנגחאי, במסגרתה עשויה הייתה החברה לגייס עד 35 מיליארד דולר, סכום שיהפוך את ההנפקה לגדולה בהיסטוריה. באוקטובר 2020 הושלמו ההכנות להנפקה, ולמניות היו כבר ביקושי ענק בסך כולל של 3 טריליון דולר. אולם סכסוך עם הרגולטורים, בראשם הבנק המרכזי של סין שדרש ארגון מחדש של החברות בקבוצה והפרדה של פעילות האשראי הצרכני והביטוחים משירות התשלומים, הביא לביטול ההנפקה.
בינואר 2021 הודיע ג'ק מא כי יהופך את אנט לחברה בפיקוח הבנק המרכזי של סין, ובעקבות דרישה של הרשויות בסין היא תעבור ארגון מחדש ותהפוך לחברת החזקות פיננסית תחת רגולציה.

## חברות בנות
* **[[Alipay]]** - יישום ארנק אלקטרוני לנייד שמאפשר קבלת כסף ותשלום
* **Huabei** או Ant Credit Pay - מעין כרטיס אשראי דיגיטלי. מוצר שמאפשר תשלומי קרדיט
* **MYbank** - בנק פרטי מקוון שכולו בענן
* **Jiebei** או Ant Cash Now - חברת הלוואות לצרכנים
* **Ant Fortune** - חברה לניהול מקיף של הון
* **Ant Insurance Services** - שירותי ביטוח מקוונים
* **Zhima Credit** - שירותי אשראי ודירוג אשראי לצרכנים
* **Ant Financial Cloud** - שירותי ענן למוסדות פיננסיים
* **ZOLOZ** - פלטפורמה גלובלית לזיהוי ביומטרי

## קישורים חיצוניים

* 

* 
## הערות שוליים

קטגוריה:קבוצת עליבאבא
קטגוריה:שוק ההון
קטגוריה:חברות סיניות
פיאט R.2

[ממוזער|260px|דגם מנוע 6 צילינדרים "Fiat A.12bis" המפיק 300 [כ"ס שהורכב ב"פיאט R.2"]]
**פיאט R.2** (באיטלקית: **Fiat R.2**) היה מטוס סיור דו-כנפי וחד-מנועי מתוצרת יצרנית המטוסים האיטלקית **Fiat Aviazione**  חברת בת של פיאט אשר יוצר בין השנים 1925–1918 באיטליה.

## פיאט R.2

* צוות: 1 טייס + 1 סייר אוויר
* טווח טיסה – 850 ק"מ
* מנוע 6 צילינדרים, בטור, 21.715 ליטר מתוצרת פיאט, סוג מנוע "Fiat A.12" , דגם מנוע "A.12bis". משקל מנוע: 438 ק"ג (משקל יבש)
* מנוע קירור מים
* בראש פרויקט התכנון, הייצור והעיצוב של ה"פיאט R.2" עמד המהנדס אווירונאטי "Celestino Rosatelli" 
* התחמשות: עד 3 מקלעים מסוג מקלע לואיס, קליבר 7.7 מ"מ, קצב אש: 500–600 כדור לדקה (למקלע).
הנשק הוזן על ידי מחסנית עגולה של 90 כדורים שמוקמה מעל הנשק, והסתובבה בעת הירי.

### ארצות שירות
;
* הצבא המלכותי האיטלקי – בשירות חיל האוויר "Corpo Aeronautico Militare" , היה קרוי: "Corpo Aeronautico" (עד 23 במרץ 1923)
* חיל האוויר המלכותי האיטלקי (מ-28 במרץ 1923)

;
* חיל האוויר הטורקי
## ראו גם
* פיאט BGA

## קישורים חיצוניים

## הערות שוליים

קטגוריה:כלי טיס איטלקיים
קטגוריה:מטוסי סיור
קטגוריה:פיאט
מיהאי שבשטין

**מיהאי שבשטין** (במקור **מיקשה שטרן**, בהונגרית: **Sebestyén Mihály**; בודפשט, 2 במרץ 1893 – בודפשט, 2 בנובמבר 1977) היה שחקן, במאי תיאטרון יהודי-הונגרי אחיהם של גזה שבשטין, דז'ה שבשטין ינה שבשטין והכדורגלן של מ.ט.ק. בודפשט ונבחרת הונגריה בכדורגל בלה שבשטין.

## ביוגרפיה
מיהאי שסשטין נולד בבודפשט במשפחה יהודית כבנם של ז'יגמונד שטרן וגיזלה וירת. הוא סיים את לימודיו באקדמיה לאמנויות הבמה בשנת 1915. תחילה הופיע בעיר מישקולץ, ואחר כך בין השנים 1916–1918 בעיר טימישוארה. במאי 1918, בתור הנציג של חברת התיאטרון טימישוארה-בודה, הפך שבשטין למנהל האמנותי של תיאטרון טרגו מורש. בין השנים 1919–1922 היה לו חוזה בתיאטרון ההונגרי. ב־17 בדצמבר 1925, בבודפשט, התחתן עם ליוויה, בתם של שמואל שוורץ ויולאן קוהן (כהן). משנת 1926 עמד בראש התיאטרון הלאומי של מישקולץ עד 1939. אז הוא נאלץ להתפטר בשל החוקים האנטי יהודיים ששללו פרנסה מיהודים (החוק היהודי הראשון בשנת 1938 והחוק היהודי השני בשנת 1939 היו תחילת החקיקה האנטי יהודית המפלה בהונגריה), הוא שרד את השואה עם אשתו בגטו בודפשט. במהלך מלחמת העולם השנייה התפרנס מהשכרת ספריית התיאטרון שלו (ספרייתו הפרטית) ולאחר מכן ממכירת ספריית התיאטרון הזו. בין השנים 1951–1963 לימד ניהול תיאטרון באוניברסיטה לאמנויות התיאטרון והקולנוע בבודפשט.

בין שתי מלחמות העולם הוא נחשב לבמאי משמעותי ואיכותי שהזמין אמנים ידועים להופיע כאורחים. מריה מזאי, זמרת האופרה לילי נמני וטיוודר ביליצ'י התחילו את דרכם אצלו.

שבשטין הובא למנוחת עולמים בבית קברות היהודי ברחוב קוזמה.

## לקריאה נוספת
* לקסיקון התיאטרון ההונגרי
* לקסיקון אומנויות הבמה ההונגריות (1929-1931, עורך. אלאדר שופלין)
* לקסיקון יהודי הונגרי. גישה מקוונת

## קישורים חיצוניים

* 

## הערות שוליים

קטגוריה:מפיקי תיאטרון
קטגוריה:שחקני קולנוע וטלוויזיה יהודים הונגרים
קטגוריה:שחקני תיאטרון יהודים הונגרים
קטגוריה:משפחת שבשטין
קטגוריה:טימישוארה: יהודים
קטגוריה:מנהלי תיאטראות בהונגריה
קטגוריה:בודפשט: אישים
קטגוריה:יהדות בודפשט
קטגוריה:ניצולי השואה: הונגריה
קטגוריה:בוגרי האוניברסיטה לאמנויות התיאטרון והקולנוע
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1893
קטגוריה:הונגרים שנפטרו ב-1977
זונדה (הזנה)

ממוזער|זונדה
**זונדה** (על פי האקדמיה ללשון העברית: ** מַחְדֵּר**; נקרא גם: **מחדר אפי-קיבתי** או **צינור הזנה נזוגסטרי**, באנגלית: **Nasogastric tube**), היא צינורית המוחדרת דרך אחד מנחירי האף, עוברת דרך הושט לתוך הקיבה. הזונדה משמשת לצורך הזנה או מתן תרופות לחולים שאין ביכולתם להזין את עצמם דרך הפה. צורת ההזנה הזו מכונה **[[הזנה אנטרלית]]**.

כיוון שצינור ההזנה בשיטה זו עובר דרך האף והושט, הדבר עשוי לגרום לאי-נוחות גדולה, תחושת בחילה ואף לפציעה. משכך שיטה זו מועדפת למשך הזנה קצר (לרוב לא יותר מעשרה ימים רצופים למניעת תלות זונדה) אצל מטופלים בעלי הפרעות בליעה זמניות (לדוגמה מטופלים שעברו שבץ מוחי או בעקבות ניתוח בפנים, בחלל הפה או במערכת העיכול). במידה ויש צורך בהמשך הזנה אנטרלית יש לשקול הזנה בגסטרוסטום (פיום קיבה).
## אופן החדרת הזונדה
החדרת הזונדה מבוצעת על ידי רופא או איש צוות סיעודי. הזונדה מוחלפת אחת לשבועיים.

מושיבים את המטופל בזווית של 45 מעלות. מחדירים את הזונדה דרך אחד הנחיריים. יש לוודא כי הזונדה הוחדרה לקיבה. במקרה שהמטופל משתעל או מראה סימני חנק (במטופל בהכרה ניתן לבדוק את יכולת הדיבור), יש לחשוד שהזונדה הוחדרה לריאות.
### אימות מיקום הזונדה
[ממוזער|צילום חזה למטופל עם [טובוס וזונדה (הזונדה מסומנת בחץ הפונה כלפי מטה)]]
ניתן לבצע צילום חזה לאחר החדרת הזונדה.
* הזרקת אוויר לזונדה והאזנה לאיתור רעשי ביעבוע (אם יש ביעבוע, הזונדה בקיבה).
* שאיבת נוזל מהזונדה ובדיקת רמת חומציות (תוכן הקיבה חומצי).
* הטבלת קצה הזונדה בכוס מים במידה ונוצרות בועות, יש לחשוד שהזונדה בריאות. 

## סיבוכים
החדרת הזונדה היא פעולה שאינה נעימה למטופל, לעיתים נגרמת פציעה של רקמת האף והושט. נוכחות הזונדה בנחיריים דרך הוושט מגדילה את הסיכון להיווצרות פצעי לחץ. בנוסף קיים סיכון מוגבר לחשיפה לזיהומים בדרכי הנשימה. בעיה נוספת היא העניין האסתטי, המשמעותי במיוחד בקרב החולים הצלולים בדעתם.
## קישורים חיצוניים

* [נהל הזנה אנטראלית חודרנית](https://www.health.gov.il/download/ng/0_5_9.pdf?&~nfopt(fileDistorted=2382138663595037)) של משרד הבריאות לבתי חולים גריאטריים
## הערות שוליים

קטגוריה:טכנולוגיה רפואית
קטגוריה:תזונה
קטגוריה:גסטרואנטרולוגיה
קטגוריה:צנרת
מרתון דרך החיים

**מרתון החורף הבינלאומי "דרך החיים"** (ברוסית: **Международный зимний марафон «Дорога жизни»**) היא תחרות ריצה בה לוקחים חלק ספורטאים מקצועיים וחובבי אתלטיקה. האירוע, המתוזמן בקנה אחד עם תבוסת הכוחות הנאצים ליד לנינגרד והסרת המצור, מתקיים מדי שנה ביום ראשון האחרון בינואר. מסלול המרתון עובר לאורך כביש התחבורה האגדי דרך החיים, שבשנות המלחמה חיברה את לנינגרד הנצורה עם שאר המדינה.

מארגן המרתון הוא הארגון הציבורי האזורי "התאחדות הספורט של אתלטיקה של סנקט פטרבורג". הסיוע בארגון וניהול המרתון מתבצע על ידי הוועדה לתרבות פיזית וספורט של סנט פטרבורג, הוועדה לתרבות פיזית וספורט של מחוז לנינגרד, הנהלת נפת קלינין ומנהלת "המחוז העירוני וסבולוז'סק" במחוז לנינגרד.

במסגרת התחרות נערכת ריצת מרתון למרחקים הבאים: 42.195 ק"מ ו-5 ק"מ. מסלול 42.195 ק"מ יוצא מגדות אגם לדוגה ליד אנדרטת שבירת הטבעת, מסלול 5 ק"מ מתחיל בעיר וסבולוז'סק. שני המסלולים מסתיימים באנדרטת פרח החיים.
## היסטוריה
המרתון התחיל ב-21 בינואר 1970, כאשר רץ המרתון הסובייטי המפורסם, תושב לנינגרד הנצורה, גריגורי איוואנוביץ' קולגאשקין, ביום הולדתו, יחד עם רצים דומים - מדריך החינוך הגופני אולג אויבייב, סמל התותחנים הוותיק במלחמה, דמיטרי קיטאיצב ואחרים ביצעו את ריצת המרתון הראשונה בדרך החיים.

הרצים כיסו מסלול בן 39 קילומטר מאנדרטת שבירת הטבעת, שנמצאה במקום בו המשאיות ירדו מהחוף אל קרח לדוגה, אל אנדרטת פרח החיים ברובע העירוני רז'בקה, משם החל החלק הקרקעי של דרך החיים.

אורך המרחק של שלושת המרוצים הראשונים היה 39 ק"מ. בשנת 1973, לכבוד 30 שנה לפריצת המבור, נערך לראשונה מרתון קלאסי (42,195 ק"מ) בו התחילו 49 אנשים.

בשנת 1975, המרתון זכה להכרה לאומית והחל להתקיים בקביעות ובשנת 1991 הוא קיבל מעמד בינלאומי.

בשנות השמונים הגיעו למרתון עד 3,000 משתתפים. דרך החיים נחשב למרתון ייחודי, שכן הוא נערך בחורף. למרות תנאי מזג האוויר הקשים, התחרות מעולם לא בוטלה. בשנים 1980 ו-1985, בגלל כפור קשה, אורך המסלול הצטמצם ל-30 קילומטר.

במשך זמן רב ניתן היה להשתתף במירוץ על ידי הרשמה ממש ביום המרוץ. אך הפופולריות הגוברת של המירוץ הובילה לכך שבשנת 2016 מספר המשתתפים החל להיות מוגבל:

עלייה נוספת במספר נשענת על קשיים ארגוניים: יש להעביר את משתתפי המירוץ לנקודת ההתחלה באמצעות אוטובוסים ממרכז העיר סנקט פטרבורג (מתחנת הרכבת פינלנד) והם מחליפים לבגדי מרוץ בסמוך לנקודות ההתחלה. חפצי הרצים נותרים באוטובוסים שיוצאים לקו הסיום. לאחר כיסוי המרחק, המשתתפים עוברים באוטובוסים ונלקחים חזרה לתחנת פינלנד כשהאוטובוסים מתמלאים. מי שרוצה מובא בדרך לסאונה בחינם.

מאז 2019, בגלל קשיים ארגוניים וכלכליים מוגברים, בוטל חצי המרתון, אך מכסת המרתון הוגדלה ל-1,500 איש.

עד 1990 לא הייתה תחרות נשים.

## לקריאה נוספת
* Рогаткин А. В., Кочетков М. А., Уйк А. Г. Марафон «Дорога жизни» в зеркале отечественной прессы. Год за годом (1970—2013). — СПб: ООО «РИП СПБ», 2014. — 216 с.
## קישורים חיצוניים
* כרטיס מרתון החורף הבינלאומי "דרך החיים" באתר probeg.org - פרוטוקולים, דוחות, צילומים 
* תמונות המרתון באתר NaBegu
## הערות שוליים

קטגוריה:מחוז לנינגרד: ספורט
קטגוריה:סנקט פטרבורג: תחרויות ספורט
קטגוריה:רוסיה: ריצות מרתון
אתי אלון - האישה שגנבה 250 מיליון

**אתי אלון - האישה שגנבה 250 מיליון** היא מיני-סדרת דרמה תיעודית ישראלית המבוססת על המעילה בבנק למסחר ומציגה את סיפורה של האחראית למעילה, אתי אלון. המיני-סדרה, שכוללת שני פרקים באורך 60 דקות, שודרה מ-21 בספטמבר עד 24 בספטמבר 2020 בקשת 12.

## שחקנים ומשתתפים
### שחקנים
#### דמויות ראשיות
* חן אמסלם בתפקיד **אתי אלון**, המועלת במעילה בבנק למסחר.
* יניב סוויסה בתפקיד **עופר מקסימוב**, אחיה של אתי אלון.
* צחי הלוי בתפקיד **שלומי אלון**, בעלה של אתי אלון.
#### דמויות משניות
* ערן איוניר בתפקיד **משה ליבוביץ**', מנכ"ל הבנק למסחר
* לירז אסייג בתפקיד **עדן**, פקידה בבנק שעובדת בחפיפה עם אתי אלון.
* יעקב בודו בתפקיד **ישראל**, לקוח של אתי אלון שנגנבו ממנו מיליוני שקלים.
* עידית טפרסון בתפקיד **השופטת** בבית המשפט,   פסקה את דינה של אתי אלון.

### משתתפים

## פרקים

## הפקה
ב-15 בינואר 2020 פורסם שקשת 12 עובדת על סדרת דוקו-דרמה על סיפורה של אתי אלון והמעילה בבנק למסחר. בנוסף פורסם שמחפשים שחקנים לארבעה תפקידים ראשיים: אתי אלון, עופר מקסימוב, אביגדור מקסימוב ושלומי אלון.

ב-24 בפברואר 2020 פורסם שחן אמסלם לוהקה לתפקיד אתי אלון ויניב סוויסה לוהק לתפקיד עופר מקסימוב.

צילומי הסדרה התרחשו בין החודשים יוני עד יולי 2020.

## ביקורות
נדב מנוחין מאתר "וואלה! תרבות" נתן למיני-סדרה ביקורת שלילית וכתב:
למרות זאת שיבח את הליהוק של השחקנים: .
גם בעיתון "הארץ" ניתנה למיני-סדרה ביקורת שלילית. 

## קישורים חיצוניים

* הפרק הראשון של הסדרה, באתר makoTV
* הפרק השני של הסדרה, באתר makoTV
* 

## הערות שוליים

קטגוריה:סדרות דרמה ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:מיני-סדרות טלוויזיה
קטגוריה:פשע אמיתי בטלוויזיה הישראלית
מרתון קאזאן

ממוזער|
**מרתון קאזאן** (ברוסית: **Казанский марафон**) היא תחרות ריצה בעיר קאזאן, המתקיימת מדי שנה מאז 2015. כולל ריצת מרתון, 21.1 ק"מ, 10 ק"מ ו-3 ק"מ. המסלול זכה בתואר אחד המסלולים היפים באירופה (על פי ואדים זלובין, מד מוסמך של האיגוד הבינלאומי לפדרציות האתלטיקה). ספורטאים מקצועיים וחובבים לוקחים חלק המרוץ, שנערך תחת שם המותג של סדרת אירועי הספורט TIMERMAN.

המרתון מאורגן על ידי "המרכז ליישום פרויקטים ספורטיביים" בהנהגתו של ואדים יאנגירוב. הוועדה המארגנת היא גם הפדרציה לאתלטיקה של הרפובליקה של טטרסטן, ממשלת הרפובליקה של טטרסטן ועיריית קאזאן.

לראשונה מרתון קאזאן נערך בשנת 2015. במסגרתה אליפות רוסיה בריצת מרתון עם בחירת המשתתפים לאליפות העולם. המשתתפים קיבלו שלוש ריצות לבחירה: מרתון אולימפי קלאסי - 42.2 ק"מ, חצי מרתון ומירוץ מעגלי 5 ק"מ. בסך הכל השתתפו 2,246 איש במרוצים. מרתון קאזאן נקבע לציון חגיגת 70 שנה לניצחון במלחמה הפטריוטית הגדולה.
ממוזער|מרתון קאזאן 2018

## זוכי מרתון קאזאן

## מסלול
ממוזער|מסלול מרתון קאזאן 2018
מסלול המרתון עובר דרך האתרים המשמעותיים ביותר של קאזאן: הקרמלין עם מסגד קול-שריף החינני ומגדל סיויומבייק, הסוללה על גדת נהר קאזאנקה, ארמון ספורט המים ומרכז המשפחה העירוני, מתחם הבילוי פירמידה, אגם קבאן, גשר המילניום, רחוב קארל מרקס, סוללת הקרמלין, גן לנינסקי, קרקס קאזאן ועוד.
## הליגה התאגידית
ממוזער|משתתפי הליגה התאגידית
אחד המרכיבים החשובים ביותר במרתון היה הליגה התאגידית, שמטרתה העיקרית היא ליצור תנאים להשתתפות משותפת של צוותי ארגונים ועסקים של רפובליקת טטרסטן באירועי ספורט המוניים. על פי תוצאות המרתון בשנת 2018, יותר מ-55 צוותים מבין חברות וארגונים לא רק מהרפובליקה, אלא גם ממחוזות רוסיה וחבר המדינות השתתפו בליגה התאגידית.

## קישורים חיצוניים

* 

## הערות שוליים

קטגוריה:רוסיה: ריצות מרתון
קטגוריה:קאזאן: תחרויות ספורט
פרנקו טנקרדי

**פרנקו טנקרדי** (נולד ב-10 בינואר 1955) הוא כדורגלן איטלקי ששיחק בעמדת השוער. הוא מוכר בעיקר בשל תקופתו ברומא ובנבחרת איטליה. בנוסף לכך, הוא חבר בהיכל התהילה של רומא.

## קריירת מועדונים

טנקרדי החל את הקריירה שלו בקבוצת עיר הולדתו, ג'וליאנובה, כשלאחר מכן הצטרף לשנתיים למילאן, בה לא רשם ולו הופעה אחת בהרכב ושנה ברימיני, לפני שהצטרף לרומא. במדי הזאבים, הוא רשם 288 הופעות ליגה בין השנים 1979 ל-1990, ואף זכה עימה באליפות בעונת 83–1982 ובארבע זכיות בגביע האיטלקי. בשנת 1987 במהלך משחק נגד מילאן בסן סירו, זיקוק נזרק אל ראשו על ידי אוהד מילאן. הוא הפסיק לנשום לזמן קצר עד ששב להכרה על ידי הפרמדיקים. הקריירה שלו הגיעה לקיצה בשנת 1991 לאחר עונה אחת בטורינו, שבה שימש כשוער משנה, אך עדיין זכה עימה בגביע מיטרופה באותה העונה.

## קריירה בינלאומית

טנקרי ייצג את נבחרת איטליה באולימפיאדת לוס אנג'לס 1984 ואף שימש כשוער המשנה לג'ובאני גאלי בסגל האיטלקי למונדיאל 1986. במסגרת שהותו בנבחרת בין השנים 1984 ל-1986, הוא צבר 12 הופעות, כשכולם במשחקי ידידות.

## קריירת אימון

לאחר פרישה ממשחק פעיל, טנקרדי עבד כמאמן שוערים ברומא עד לשנת 2004. לאחר מכן, הוא הלך בעקבות מאמן הקבוצה, פאביו קאפלו ליובנטוס, כשנטל את אותה המשרה גם שם. טנקרדי הצטרף ביחד עם קאפלו לריאל מדריד בעונת 07–2006 על מנת לשמש כמאמן השוערים של המועדון.

ב-14 בדצמבר 2007, טנקרדי מונה למאמן השוערים של נבחרת אנגליה, כששנה לאחר מכן, קאפלו הצטרף כמאמן הנבחרת. בשנת 2011, טנקרדי חזר לרומא כחלק מהצוות הטכני של המאמן הנכנס, לואיס אנריקה. לעומת זאת, הוא עזב את המועדון ב-13 ביוני כתוצאה מסיבות אישיות. בשנים שבאו לאחר מכן, הוא שימש כמאמן השוערים של ליבורנו, טרננה האיטלקיות וג'יאנגסו סונינג הסינית.

## תארים
### קבוצתיים
;רומא
* סרייה א' (1): 1982/83
* הגביע האיטלקי (4): 1979/80, 1980/81, 1983/84, 1985/86

;טורינו
* גביע מיטרופה (1): 1991

### אישיים
* היכל התהילה של רומא

## קישורים חיצוניים

קטגוריה:מגני כדורגל איטלקים
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלנים באולימפיאדת לוס אנג'לס (1984)
קטגוריה:כדורגלני מונדיאל 1986
קטגוריה:כדורגלני מילאן
קטגוריה:כדורגלני רומא
קטגוריה:כדורגלני טורינו
קטגוריה:איטלקים שנולדו ב-1955
מגדל WECT

**מגדל WECT** היה תורן בגובה 609.6 מטרים ששימש כאנטנה לשידור טלוויזיה, כולל שידור אות הטלוויזיה האנלוגית של ערוץ WECT 6. הוא נבנה בשנת 1969 ונמצא לאורך כביש 53 מדרום לוויט לייק בעיירת קולי במחוז בליידן, קרוליינה הצפונית, ארצות הברית. לפני ההריסה, מגדל WECT היה, יחד עם כמה תרנים אחרים, המבנה השביעי הגבוה ביותר שנוצר אי פעם; והיה לא רק המבנה הגבוה ביותר בצפון קרוליינה, אלא גם הגבוה בארצות הברית ממזרח לנהר המיסיסיפי.

ב-8 בספטמבר 2008, WECT הפסיקה את השידור הרגיל של האות האנלוגי שלהם מהמגדל במחוז בליידן, אך הסתמכה במקום זאת על המשדר הדיגיטלי החדש שלה בווינבו. בעקבות המעבר, האות האנלוגי נשאר באוויר עד סוף ספטמבר כ"נורת לילה", שידר סרטון הדרכה המסביר התקנת ממירים ואנטנות UHF, אך רבים שהצליחו לקבל את ה-VHF האנלוגי לשעבר של WECT, לא יכלו לקלוט את התחנה באופן דיגיטלי, עקב מעבר לערוץ UHF ואזור כיסוי קטן בהרבה. 

WECT המשיכה להשתמש במגדל האנלוגי לשעבר למטרות איסוף חדשות אלקטרוניות לפני שתרמה את המגדל ואת האתר בשטח 0.31 קמ"ר לקרן הכומתה הירוקה בשנת 2011. ב-20 בספטמבר 2012 נהרס המגדל ולבסוף הוא הושלך. ההכנסות ממכירת הקרקעות וגרוטאות המגדל הועברו לקרן.

## ראו גם
* רשימת המגדלים הגבוהים בעולם

## קישורים חיצוניים
* Skyscraper Page diagrams 

## הערות שוליים

קטגוריה:ארצות הברית: מבנים
קטגוריה:קרוליינה הצפונית: מבנים
קטגוריה:מגדלי תקשורת
מרתון סיביר

ממוזער|נדז'דה וויינברג ניצחה במרוץ הנשים בשנת 1994.
**מרתון סיביר הבינלאומי סיבירי** הוא מרתון שנתי הנערך בעיר אומסק מאז שנת 1990, אז נפתחה העיר לראשונה לזרים. מרתון הקיץ הוא חלק מחגיגות ימי העיר. מתקיים בשבוע של יום איליה הקדוש, הפטרון של אומסק, בתחילת אוגוסט. המרתון עצמו מתקיים במהלך השבת הראשונה של אוגוסט. חצי מרתון החורף נערך במהלך שבוע חג המולד האורתודוקסי ב-7 בינואר. מבחינת מספר המשתתפים בין מרתוני רוסיה הוא נמצא במקום השלישי אחרי מרתון הלילות הלבנים.

תאריך המירוץ הוקדם בשבוע בשנת 2012, כך שזמן ההתחלה הותאם בדיוק לזה של מרתון הגברים האולימפי ב-2012 שנערך בלונדון ונדחה עד ספטמבר 2013 בגלל אליפות העולם באתלטיקה 2013 שנערכה במוסקבה באותה תקופה.

הוא אורגן בשנת 1990 על ידי דמיטרי חודקו וסרגיי גוברילוב כניסיון לפתוח את אומסק לזרים. בראש המשלחת הזרה עמד קלוד פיזיקארו, אוסטרלי המתגורר בלונדון, באמצעות מועדון ריצה בשם רצים עולמיים, שרצו עד לסיום. מנהלים מאוחרים יותר של מרתון לוס אנג'לס ומרתון ניו יורק השתתפו באופן פעיל בשנים הראשונות של מרתון סיביר הבינלאומי. במרתון הראשון השתתפו 1,800 ספורטאים, בהם 32 זרים מ-9 מדינות, אחד מהם היה חבר הפרלמנט הבריטי ג'ון אוסטין-ווקר, ורץ מרתון קנייתי שבגלל קושי בטיסה הגיע בבוקר המרתון. מאז תחילת שנות התשעים המרתון משך אלפי משתתפים (וזרים רבים) בכל שנה והמספר גדל מדי שנה.

הוא מוגדר כמרוץ כביש תווית ברונזה של התאחדות האתלטיקה הבינלאומית, מה שהופך אותו לתחרות כזו היחידה במדינה שמחזיקה במעמד מטעם התאחדות האתלטיקה הבינלאומית. למרות אופיו הבינלאומי, רק אתלט זר אחד (קוסמאס מוסיוקה מקניה) עלה על הפודיום בתחרות בין 1990 ל-2010.
## קישורים חיצוניים
*  

## הערות שוליים

קטגוריה:רוסיה: ריצות מרתון
קטגוריה:אומסק: ספורט
גרג צ'ון

**גרג צ'ון** (באנגלית: **Greg Chun**; נולד ב-11 בנובמבר 1971) הוא מוזיקאי ומדבב אמריקאי, בעיקר במשחקי וידאו.

## ביוגרפיה
צ'ון נולד בנובמבר 1971 באוונסטון, אילינוי והוא בוגר אוניברסיטת סטנפורד. לאחר לימודיו חיפש עיסוק להתמקצע ובחר להיות מוזיקאי. בתחילה עבד לצד ההרכב הקומי "Lonely Island" ומשם התפתח לפרויקטים מוזיקליים שיצר לתוכנית סאטרדיי נייט לייב, טקס פרס אמי לבידור בפריים טיים ה-67 והתוכנית "לונלי איילנד" ועבר לגור בלוס אנג'לס.

בשנת 1995 החל גם לדבב במשחקי מחשב וסדרות. הוא דיבב בסרט משנת 1997 "The End of Evangelion" את ריוג׳י קאג׳י, ובמשחקי המחשב וורלד אוף וורקראפט, League of Legends, דיאבלו 3 ובעוד רבים. הוא דיבב גם בכמה סרטים כמו: תור: העולם האפל, שודדי הפיצוחים 2: טבעי להשתגע ועוד.

ב-2021 עלתה סדרת הנטפליקס משחקי הדיונון בה צ'ון מדבב את סונג ג'י-הון בדיבוב לאנגלית (תחליף ללי יונג-ג'ה).

## פילמוגרפיה
* 1997 - Neon Genesis Evangelion: Death & Rebirth
* 1997 - The End of Evangelion
* 2001 - Millennium Actress
* 2001–2004 - The Division
* 2004 - וורלד אוף וורקראפט
* 2007–הווה - March Comes In like a Lion
* 2009 - League of Legends
* 2009 - Final Fantasy XIII
* 2010 - Vindictus
* 2010 - Dragon Nest
* 2010 - Radiant Historia
* 2011 - Saint Seiya: The Lost Canvas
* 2012 - דיאבלו 3
* 2012 - World of Warcraft: Mists of Pandaria
* 2012–2017 - Mob Psycho 100
* 2012–2018 - The Disastrous Life of Saiki K
* 2012–הווה - ואן-פאנץ' מאן
* 2012–הווה - בונגו סטריי דוגס
* 2013 - Leisure Suit Larry: Reloaded
* 2013 - Disney Infinity
* 2013 - תור: העולם האפל
* 2013–2018 - Record of Grancrest War
* 2014 - Infamous First Light
* 2014 - האנטר האנטר
* 2014 - World of Warcraft: Warlords of Draenor
* 2014–הווה - Occultic;Nine
* 2014–הווה - Sword Art Online Alternative Gun Gale Online
* 2014–2015 - JoJo's Bizarre Adventure: Stardust Crusaders
* 2015 - Citizens of Earth
* 2015 - Heroes of the Storm
* 2015 - Armored Warfare
* 2015 - Heroes: Legend of the Battle Disks
* 2016 - Big Fish & Begonia
* 2016 - Rise of the Tomb Raider
* 2016 - World of Warcraft: Legion
* 2016 - World of Final Fantasy
* 2016 - ימי חיינו
* 2016–2020 - Demon Slayer: Kimetsu no Yaiba
* 2017 - שודדי הפיצוחים 2: טבעי להשתגע
* 2018 - הגיבור עם המסכה
* 2018 - Sword Gai
* 2018 - Gundam Build Divers
* 2018 - Megalo Box
* 2018 - Star Control: Origins
* 2018–2019 - Beyblade Burst Turbo
* 2018–2020 - ברבי: הרפתקאות בבית החלומות
* 2019 - נאון ג'נסיס אוונגליון
* 2019 - Cannon Busters
* 2019 - Kingdom Hearts III
* 2019 - Fire Emblem
* 2019 - LEFT ALIVE
* 2019 - World War Z
* 2019 - I Think You Should Leave with Tim Robinson
* 2019 - Remnant: From the Ashes
* 2019 - Asgard's Wrath
* 2020 - עולם היורה: מחנה הקרטיקון
* 2020 - Dragon's Dogma
* 2020 - Scissor Seven
* 2020 - 2020 Japan Sinks
* 2022 - ברבי: הכי טוב בשתיים
* 2023 - ברבי: מגע של קסם
* 2023 - גודזילה מינוס אחת
* 2024-הווה - *Grimsburg*
* 2024 - ג'נטרי צ'או נגד המפלצות (אנ')

## קישורים חיצוניים

קטגוריה:אמריקאים ילידי אילינוי
קטגוריה:אוונסטון (אילינוי): אישים
קטגוריה:מוזיקאים אמריקאים
קטגוריה:מדבבים אמריקאים
קטגוריה:סטרימרים
קטגוריה:בוגרי אוניברסיטת סטנפורד
קטגוריה:אמריקאים שנולדו ב-1971
מרתון החלל

**מרתון החלל** (ברוסית: **Космический марафон**) הוא תחרות ריצה שנתית באתלטיקה הנערכת בעיר קורוליוב שבמחוז מוסקבה, רוסיה.

## היסטוריה
המרתון נערך מאז 1977 ונחשב למרתון הקיץ הוותיק ברוסיה, כמו גם במרחב הפוסט-סובייטי. נוטלים בו חלק ספורטאים-מקצוענים וחובבים.

בשנת 1982 היה למרתון הגדול ביותר בברית המועצות, עם 1070 משתתפים. בנוסף, לראשונה במרתון זה, בוטלה הדרישה למסור אישור רפואי, שהוא לרוב רשמי; בפעם הראשונה בקורוליוב השתתפו ותיקי מלחמת העולם השנייה למרתון; לראשונה בקורוליוב, ילדים החלו להשתתף במרוצים.

התחרויות נערכות על פי כללי התאחדות האתלטיקה הבינלאומית בחסות עיריית קורוליוב וממשלת מחוז מוסקבה.

## קישורים חיצוניים
* 

* דיווח על ההכנות למרתון החלל ה-39
* סקירת המרתונים הטובים ביותר ברוסיה

קטגוריה:רוסיה: ריצות מרתון
קטגוריה:מחוז מוסקבה: ספורט
קופרין (סדרת טלוויזיה)

**קופרין** (ברוסית: **Купри́н**) הוא סדרת טלוויזיה בבימויהם של ולדיסלב פורמן, אנדריי אשפאי ואנדריי מליוקוב, בהפקת חברת "הריבוע האדום" ואולפני "הפרויקט הרוסי". הקרנת הבכורה של סדרת הטלוויזיה התקיימה בערוץ הראשון בתאריכים 2 ביוני עד ל-10 ביוני 2014. הסדרה זכתה לשבחים רבים ומבקרי הטלוויזיה הכתירו אותה כאחת מעשר הסדרות הטובות ביותר בטלוויזיה הרוסית לשנת 2014 והסדרה הייתה מועמדת לפרס נשר הזהב בקטגוריית סדרת הטלוויזיה הטובה ביותר.

הרעיון המרכזי של הסדרה הוא לשזור את גורלות הגיבורים מסיפורים שונים של הסופר אלכסנדר קופרין. כל פרקי הסדרה מאוחדים על ידי דמותו של הסופר עצמו, שלא רק ממלא את תפקיד המספר, אלא גם פוגש באופן אישי את גיבורי יצירותיו שלו.

## תסקיר
הסדרה מורכבת משלושה חלקים שצולמו על ידי במאים שונים על פי סיפוריו של הסופר הרוסי אלכסנדר קופרין:
* **קופרין. הבור** (5 פרקים, במאי - ולדיסלב פורמן, עיבוד ליצירות "הבור", "צמיד גרנט", "ללא כותרת", "אהבה קדושה", "טלגרף");
* **קופרין. בחושך** (4 פרקים, במאי - אנדריי אשפאי, עיבוד ליצירות "לוסי", "בחושך", "בלבול", "מערכת","מולוך");
* **קופרין. דו-קרב** (4 פרקים, במאי - אנדריי מליוקוב, עיבוד ליצירות "דו-קרב","יונקר", "ברגיט", "פיראט", "קפטן המטה ריבניקוב").

## שחקנים ודמויות

## פסקול
פסקול הסרט מורכב ממגוון נעימות מוכרות כולל:

## הפקה
בתחילה תוכנן כי סדרת הטלוויזיה "קופרין" תורכב מארבעה חלקים, אך לצורך העיבוד הקולנועי לסיפור "אולסיה" לא הצליחו למצוא במאי ראוי, וכתוצאה מכך היו רק שלושה חלקים. הסדרה צולמה בפרברי מוסקבה, סנט פטרסבורג, סטארוז'ילוביה ויילץ. לתפקיד קופרין לוהק מיכאיל פורצ'נקוב על ידי הבמאי אנדריי מליוקוב, שלצורך התפקיד, השיל 20 קילוגרם תוך חודשיים וגם הלך למועדון רכיבה על סוסים כדי ללמוד לרכב על סוסים. בסצנות עם חיות טרף, השחקנית יליזבטה בויארסקאיה מודרכת על ידי המאמנת קרינה בגדסרובה, הידועה בתחום אימון חיות קרקס.

## קישורים חיצוניים

* קופרין, באתר חברת "הריבוע האדום"

## הערות שוליים

קטגוריה:זנות בקולנוע
קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2010
פריטם

**פריטם** (באנגלית: **Pritam Chakraborty**, בקיצור: **Pritam**; נולד ב-14 ביוני 1971) הוא מלחין, גיטריסט וזמר הודי.
## חייו
פריטם נולד בקולקטה. הוא למד מוזיקה אצל אביו עוד בהיותו בבית הספר. בהמשך הוא למד גאולוגיה באוניברסיטה. בשנת 1994 הוא סיים לימודים באוניברסיטה לקולנוע וטלוויזיה וקיבל הסמכה כמהנדס קול. 

בשנת 1997 הוא הגיע למומבאי ועבד כמהנדס קול עובר זמרים שונים. במקביל הוא הקים להקה ובסוף 2001 אחד משירי הלהקה זכה להצלחה.

בשנת 2004 הוא כתב מוזיקה לסרט. היצירה זכתה להצלחה ואף זכתה לפרס למוזיקה לקולנוע בהודו.

הוא המשיך לכתוב מוזיקה לסרטים ועבור 3 סרטים קיבל פרס בתחום "מפיק מוזיקה לסרט" ו"השפעה לקולנוע". שיר של פריטם מסרט שצולם בשנת 2015 הגיע למקום ראשון במצעד הפזמונים בהודו והיה לשיר מסרט קולנוע הראשון בהודו שהגיע ל-100 מיליון השמעות ביוטיוב.

במקביל הוא הוציא מספר אלבומים. פריטם זכה מספר פעמים בתואר "מלחין השנה" ואלבומים שהוציא זכו בתואר "אלבום השנה" בהודו.

פריטם מגיע לתוכניות טלוויזיה רבות כמשתתף בחבר שופטים של תחרויות שירה.

מספר פעמים פריטם הואשם בהפרת זכויות יוצרים וגנבה. לפי אתר הודי בשנים 2004–2010 שירים שלו נחשדו כמבוססים על יצירות של יוצרים אחרים 52 פעמים. הדבר כלל יצירות ידועות של בוני אם, דמיאן רייס, ברובכס ורבים אחרים.

## קישורים חיצוניים

קטגוריה:מוזיקאים הודים
קטגוריה:זמרים הודים
קטגוריה:זוכי פרס פילמפייר
קטגוריה:הודים שנולדו ב-1971
לישון לישון

"**לישון לישון**" הוא שיר מאת אושיק לוי, שכתב מאיר אריאל, הלחין שלום חנוך ועיבד שמוליק ארוך. השיר נכלל באלבום הבכורה של לוי, "קצת שקט" משנת 1971.

## רקע
לפי אושיק לוי, לפני ששלום חנוך נסע ללונדון הוא ביקש ממנו שיר. חנוך מסר לו קלטת עם המנגינה, אך ללא טקסט.

לוי שאל אותו לגבי טקסט בנוסף למנגינה, וחנוך בתגובה הציע לו לנסוע למאיר אריאל, שגר אז בקיבוץ משמרות, שיכתוב לו מילים למנגינה. לוי לא הכיר את אריאל מעולם לפני כן.

הוא השאיר לאריאל את הקלטת עם המנגינה של שלום חנוך והשיר היה מוכן כעבור שבוע.

יהונתן גפן הודה בספרו "חומר טוב" כי ברבים מהשירים שנכתבו בתקופת "חבורת לול" הייתה השפעה של הביטלס, תוך שרעיונות ומשפטים מסוימים היו תרגומים מהביטלס, לדוגמה: השירים "אני אוהב לישון" של אריק איינשטיין ו"לישון לישון" של אושיק לוי היו בעצם "I'm Only Sleeping". השראה נוספת נלקחה מהשיר A Day In The Life.

## מצעדים
השיר הגיע למקום השישי במצעד השנתי תשל"א (1971) של קול ישראל, ולמקום הרביעי במצעד השנתי של גלי צה"ל. זהו שירו המצליח ביותר של אושיק לוי במצעדי הפזמונים השנתיים של קול ישראל אי פעם.

## גרסאות כיסוי
בדצמבר 2018 הוציאו הזמרת טל גורדון והמוזיקאי עמר טייאר, גרסת כיסוי לשיר מתוך הפרויקט המשותף שלהם "לא יום ולא לילה".

## קישורים חיצוניים
* לדף השיר באתר הספרייה הלאומית
* "לישון לישון", באתר פזמונט
* מילות השיר באתר שירונט
* אקורדים לשיר, באתר Tab4u

###### ביצועים

* 
* 
* 

## הערות שוליים

קטגוריה:שירי אושיק לוי
קטגוריה:שירים בעברית
קטגוריה:שירים שנכתבו על ידי מאיר אריאל
קטגוריה:שירים שהולחנו על ידי שלום חנוך
קטגוריה:שירים על שינה
צומת גוש קטיף

**צומת גוש קטיף** (כונה לפעמים **צומת האורחאן**) היה צומת בכניסה לגוש קטיף ששימש את הבאים לגוש. הצומת ננטש עם סיום ביצוע תוכנית ההתנתקות. הצומת חיבר את גוש קטיף לציר טנצ'ר. בגלל קרבתו לאזורי מגורים ברצועת עזה הצומת והכבישים שמשמשים אותו נסגרו באופן תדיר, מספר פעמים לתנועת פלסטינים וכן מספר פעמים לתנועה של אזרחים ישראליים אך נפתח תוך זמן קצר לאחר רגיעה ביטחונית.

בסמוך לצומת שכן **[[מוצב]] אורחאן** ששימש את צה"ל. מלבד זאת המקום הוא נקודה ביטחונית חשובה בה צה"ל פיקח על המעבר.

## היסטוריה
בנובמבר 1998 התרחש בצומת פיגוע התאבדות שבוצע בעזרת מכונית תופת שהתפוצצה בסמוך לאוטובוס תלמידים של בית הספר האזורי בנוה דקלים. בפיגוע נהרג המחבל שביצע את הפיגוע וכן חייל צה"ל ששהה בסמוך. מלבדם נפצעו בפיגוע גם שלושה אנשים.

שנתיים לאחר הפיגוע של אוטובוס התלמידים התרחש בצומת פיגוע נוסף, הפעם היה זה פיגוע ירי בו נרצח איתמר יפת, צעיר ממושב נצר חזני שבמרכז גוש קטיף.

בנובמבר 2000 בוצע סמוך לצומת הפיגוע באוטובוס הילדים, בו נרצחו שני תושבי היישוב כפר דרום ונפצעו כתשעה ילדים.

במאי 2003 נתפסה בעת בדיקה ביטחונית שגרתית בצומת מונית ערבייה בה נמצאו אמצעי לחימה. בתקשורת פורסם כי נוסעי המונית נלקחו לחקירה.

חודש לאחר מכן כאשר בשיחות של גורמים מדיניים דנו בנושא העברת האחריות הביטחונית ברצועת עזה ואף מגעים להפסקת אש עלתה האפשרות שצה"ל יחדש את הסיורים הביטחוניים המשותפים עם הפלסטינים בציר טנצ'ר ובהם בין היתר גם בצומת גוש קטיף. עם זאת על אף המצב הביטחוני הלא ברור נערכה פגישה בין מפקד החטיבה המרכזית, אבי אשכנזי ובין הקצין הפלסטיני הבכיר, עומר עאשור שבסיומה הסכימו הגורמים שהמצב הביטחוני רגוע יחסית אך הבהירו שצריך להתקדם להשגת הפרדה ממשית בין המתנחלים שבגוש לפלסטינים תושבי הרצועה.

ביוני 2004 אירע במוצב אורחן (שנמצא בסמוך לצומת) פיגוע של מספר מחבלים פלסטינים מארגון החמאס יחד עם מאות ק"ג של חומר נפץ שהוטמנו לאחר חפירה של מנהרת תופת שנחפרה החל מפברואר של אותה שנה, לאחר שכבר החלו עבודות החפירה הצטרפו גם כמה פעילים מארגון הפת"ח שאף תיעדו את המשך פעולות החפירה. בפיגוע נהרג חייל ששהה במוצב ונפצעו שבעה חיילים נוספים. חצי שנה לאחר מכן נבנה מוצב חדש שגם הוא נמצא בצמוד לצומת גוש קטיף והפעם נבנתה סביבו חומה גבוהה שתמנע אסון דומה בשנית.

בספטמבר 2004, הפגינו כ-3 אנשים וכן החובשים של תפארת טרטנר, בחורה שנהרגה בצומת מפצצת מרגמה שנפלה בערב יום הכיפורים שחל באותו החודש. המפגינים מחו על המצב הביטחוני בגוש קטיף.

בינואר 2005 אירע בצומת פיגוע התאבדות נוסף, בו מחבל מתאבד פוצץ עצמו והרג איש שב"כ ופצע כ-6 חיילים בזמן שחיכו בעמדה הביטחונית שבה נבדקות מכוניות של אזרחים פלסטיניים שנוסעים באזור מוצב אורחן וצומת גוש קטיף.

הצומת ננטש עם ביצועה של תוכנית התנתקות וסגירת ציר כיסופים בדרך אל הצומת.

## ראו גם
* צומת נצרים

## קישורים חיצוניים
* 
* 
* 

## הערות שוליים

קטגוריה:גוש קטיף: תחבורה
הנס המלכותי של ברבדוס

250px|ממוזער|פרח קסאלפיניה יפהפייה, המסמל את ברבדוס
**דגל מלכת ברבדוס** או **הדגל האישי של מלכת ברבדוס** (באנגלית: **Queen's Personal Barbadian Flag**) המכונה גם "**הנס המלכותי של ברבדוס**" (Royal Standard of Barbados) היה הנס מלכותי - הדגל הרשמי של מלכת ברבדוס, אליזבת השנייה.

הדגל אושר לשימוש בשנות ה-70, לשימושה הבלעדי של המלכה בביקוריה בברבדוס או כאשר היא שימשה כראש המדינה (של ברבדוס) באירועים מחוץ לממלכה. לנציגה של המלכה במדינה, המושל הכללי של ברבדוס, היה דגל משלו.

## תיאור הדגל
הדגל הוא שדה צהוב שבמרכזו עץ תאנה (המהווה סמל של האי ברבדוס); משני צדדי העץ מצויי פרחי קסאלפיניה יפהפייה (*Caesalpinia pulcherrima*) המכונים "הגאווה של ברבדוס" שצבעם אדום. במרכז הדגל מצוי דגל המלכה אליזבת השנייה - דיסק עגול כחול שבמרכזו האות "E" בצבע זהב שמעליה כתר מוזהב וסביבה זר של שושנים מוזהבות - הכתר סימל את מעמדה של המלכה ואת סמכותה, והשושנים את מדינות חבר העמים הבריטי.

## ראו גם
* דגל המלכה אליזבת השנייה
* דגל ברבדוס
* סמל ברבדוס
* דגל המושל הכללי של ברבדוס

## קישורים חיצוניים
* הנס המלכותי של ברבדוס, באתר דגלי העולם 

## הערות שוליים

קטגוריה:ברבדוס: פוליטיקה
ברבדוס
קאנט 25

**קאנט 25** (באיטלקית: **CANT 25**) היה מטוס ימי דו-כנפי וחד-מנועי שהוגדר כמטוס סיור מתוצרת חטיבת כלי הטיס של יצרנית המטוסים האיטלקית **Cantieri Riuniti dell'Adriatico**  (שם רשמי: **Cantieri Riuniti dell'Adriatico C.R.D.A**) אשר ערך את טיסת הבכורה בשנת 1927.

מנהל התכנון והייצור היה המהנדס האווירונאוטי "Raffaele Conflenti" .

## ממאפייני "קאנט 25"
* יוצרו 38 יחידות עבור חיל האוויר המלכותי האיטלקי.
* צוות: 1 טייס.
* תקופת שירות: בין השנים 1931–1943.
* מדחפים: מדחף דוחף קבוע בעל 2 להבים.
* מנוע 12V צילינדרים 18.7 ליטר, המפיק 400 כ"ס, מנוע מתוצרת פיאט סוג מנוע "Fiat A.20" , מנוע קירור מים, (משקל יבש של המנוע: 340 ק"ג).
* מהירות הזדקרות: 90 קמ"ש.
* קצב טיפוס: 5,000 מטר במשך 26.30 דקות.
* מטוסי "קאנט 25" נטלו חלק במלחמה האיטלקית-אתיופית השנייה.

### גרסות
* "25M".
* "25A.R".

## גלריה

קובץ: CANT 25M.jpg| "קאנט 25"
קובץ:CANT 25 in water.jpg | "קאנט 25"



קובץ:Motore FIAT A.20.jpg | מנוע 12V צילינדרים 18.7 ליטר שהורכב במטוסי "קאנט 25"


## ראו גם
* קאנט 6
* קאנט 7
* קאנט 10
* קאנט 18
* קאנט Z.511

## קישורים חיצוניים

## הערות שוליים

קטגוריה:כלי טיס איטלקיים
קטגוריה:מטוסים ימיים
קטגוריה:מטוסי סיור
היפנוזה (סרט)

**היפנוזה** (ברוסית: **Гипноз**) הוא סרט מותחן פסיכולוגי רוסי בבימויו של ואלרי טודורובסקי ובכיכובם של מקסים סוחאנוב, סרגיי גירו, סרגיי מדבדב, יקטרינה פדולובה ופולינה גלקינה. קו-פרודוקוציה פינית-רוסית הסרט הופק בשיתוף פעולה עם רשת Yle הפינית בהפצת סרטי סוני.
## עלילה
מישה המתבגר משתתף בפגישות היפנוזה עם המהפנט וולקוב כדי להתאושש מבעיית הליכת שינה. כתוצאה מכך, מישה נופל להשפעתו של המהפנט עד כדי כך שהוא מפסיק להבין מהי המציאות ואיפה אשליה. לאחר מותה המסתורית של אחת המטופלות של וולקוב, מישה מחליט לערוך חקירה כדי לרדת לעומק האמת. אבל מה אם חלום ומציאות יתמזגו לאחד והוא בסופו של דבר יהפוך לחשוד העיקרי?
## שחקנים ודמויות
* מקסים סוחאנוב - וולקוב, מהפנט
* סרגיי גירו - מישה
* סרגיי מדבדב
* יקטרינה פדולובה
* פולינה גלקינה
## קישורים חיצוניים

* "היפנוזה", באתר kinopoisk.ru

## הערות שוליים

קטגוריה:סנקט פטרבורג בקולנוע
קטגוריה:סרטי 2020
קטגוריה:סרטי דרמה רוסיים
קטגוריה:סרטי ואלרי טודורובסקי
קטגוריה:סרטי מותחן פסיכולוגיים
קטגוריה:סרטי מסתורין רוסיים
קטגוריה:סרטי מתח רוסיים
קטגוריה:סרטים ברוסית
בית הקצינים

**בית הקצינים** (במקדונית: **Офицерски дом**), מוכר גם בשם **בית [[הצבא העממי היוגוסלבי]]** (במקדונית: **Домот на југословенската народна армија**) ו**בית JNA** (במקדונית: **Дом ЈНА**), הוא מבנה היסטורי שנמצא בגדה הימינית של הנהר וארדאר, ליד גשר האבן בכיכר מקדוניה, סקופיה, מקדוניה הצפונית.

## היסטוריה
### בנייה ופירוק המבנה
המבנה נבנה על הריסותיו של מסגד הישן בורמאלי, והתחיל את פעילותו ב-1925 בפיקוחו של האדריכל הרוסי, וסילי באומגרטן , ונפתח לאחר סיום הבנייה, ב-1929. עד לתחילת מלחמת העולם השנייה, שימש הבניין לצורך קיום נשפים וארוחות ערב חגיגיות לאזרחים עשירים.

ב-1945, שמו של הבניין שונה ל**בית [[הצבא העממי היוגוסלבי]]** (במקדונית: **Домот на југословенската народна армија**), או בקיצור **בית JNA** (במקדונית: **Дом ЈНА**). מאז 1955 ועד להשמדת הבניין, בבניין היו ציורים של הצייר המקודני בורקו לז'סקי .

ברעידת האדמה בסקופיה שהייתה ב-1963, המבנה ניזק קשות, והושמד שנה לאחר מכן, בהחלטה של הממשלה. על הריסות המבנה, נבנה חניון.

### שחזור המבנה
ב-2007, הודיעה ממשלת מקדוניה הצפונית על שחזור בית הקצינים, וב-2011, החברה הפרטית היוונית "DC Prime Properties" רכשה את הקרקע, והתחייבה בחוזה כי לצד בניין המלון "מריוט", יתוכנן שחזור בית הקצינים, ויועצב על פי העיצובים המקוריים. למרות זאת, הבניין משרת בעיקר את צורכי המלון, אך חלק אחד מהחדר מוקדש למשרד ראש העיר סקופיה ולאולם חתונות.

בסתיו 2012, הודיע משרד התחבורה של מקדוניה הצפונית כי המשקיע קיבל היתר בנייה ויש לו תקופה של 6 שנים להשלים את הבניין.

בינתיים, שחזור המבנה בוצע ב-2013–2016 היה במסגרת הפרויקט סקופיה 2014 של הממשלה, שמטרתו היה להעניק מראה "אירופי" וקלאסי יותר חדש לסקופיה, בירת מקדוניה הצפונית. שחזור המבנה, כמבנה שנהרס ברעידת האדמה, אינו היחיד: התיאטרון הלאומי של מקדוניה הצפונית  שופץ גם הוא ב-2013, והוקם במקום הבניין הישן של הבנק הלאומי.

## גלריה

קובץ:Oficerski dom po zemjotresot.jpg|בית הקצינים, לאחר רעידת האדמה ב-1963
קובץ:Kameni Most, Skopje.tif|בית הקצינים וגשר האבן בתקופת השלטון הסרבי בסקופיה.
קובץ:Офицерски дом Скопје.jpg|החלק הצדדי של בית הקצינים
קובץ:Офицерски дом Ск.jpg|החלק הקדמי של בית הקצינים
קובץ:Oficerski dom, stara fotografija.jpg|בית הקצינים
קובץ:Oficerski dom, Skopje.jpg|בית הקצינים
קובץ:Oficerski dom, urnatini.jpg|בית הקצינים, לאחר רעידת האדמה ב-1963


## ראו גם
* סקופיה
* כיכר מקדוניה

## לקריאה נוספת

* "АРХИТЕКТОНСКИТЕ СТИЛОВИ (во македонската архитектура од крајот на XIX век и периодот меѓу двете светски војни)". Кокан Грчев. Скопје.


## קישורים חיצוניים

## הערות שוליים

קטגוריה:סקופיה: מבנים
קטגוריה:כיכר מקדוניה
קטגוריה:מקדוניה הצפונית: היסטוריה
קטגוריה:יוגוסלביה: צבא וביטחון
ינה ואז'וני

**ינה ואז'וני** (במקור **יעקב וייספלד**, בהונגרית: **Vázsonyi Jenő**; צ'אברנדק, 24 ביולי 1864 – בודפשט, 15 באוגוסט 1940) היה כלכלן, מהנדס מכונות, יהודי-הונגרי נשיא חברת רכבות הונגריה (מ.א.ב).  

## ביוגרפיה
ינה ואז'וני נולד במשפחה יהודית כבנם של אדולף וייספלד (1833–1917), מורה וקטלין אנגל (1834–1919). סבו היה דוד וייספלד, הרב של העיירה בת כ-3000 תושבים צ'אברנדק. הוא אחיו הגדול של הפוליטיקאי והשר היהודי (הלא מומר) הראשון בממשלת הונגריה וילמוש ואז'וני. הוא התגורר בשומג הסמוכה עם הוריו וחמשת אחיו, אך עבר לבירת הונגריה בודפשט כשהיה עדיין בגיל צעיר. הוא סיים את לימודיו בתיכון בבודפשט. לאחר קבלת תואר בהנדסת מכונות באוניברסיטה עבד בחברת הרכבות ההונגרית (MÁV). משנת 1906 היה הפקח הראשי של מסילות ברזל והספנות, ומ־1914 היה מנכ"ל MÁV. במהלך מלחמת העולם הראשונה מונה לנציב פחם הממשלתי ומשנת 1918 בתואר "מזכיר מדיני" (מקביל לסגן שר) היה נשיא ומנכ"ל מסילות הברזל הממלכתי. במהלך תקופת ניהולו התחיל החישמול של קווי הרכבת בהונגריה. הוא שיחק תפקיד חשוב במודרניזציה של תאורת הרחובות של בודפשט ובהתחלת ייצור הכבול המקומי. כחבר בדירקטוריון הוא השתתף גם בהנהלת "חברת התחבורה הציבורית של בודפשט" (BESZKÁRT) במשך תקופה ארוכה. מגיל צעיר היה העורך של "מגזין נהגי הקטרים", "מגזין המפעילים והמכונאים" ו"מגזין הגנת הפועלים". הוא גם כתב שירים בשם בדוי "ורוס" שהופיעו תחת הכותרת "מאה אפיגרמות".

ב־18 באוגוסט 1940 ינה ואז'וני הובא למנוחת עולמים בבית הקברות היהודי ברחוב שלגוטאריאני. רבים מבני האליטה היהודית ההונגרית היו מיוצגים בלוויה, ביניהם שאמו שטרן, נשיא הקהילה היהודית בפשט, ארנה ברודי, חבר הפרלמנט, הרופא הראשי של בית החולים ז'יגמונד סרב, מנהל התיאטרון שאנדור פלודי ועיתונאים.

## משפחתו
אשתו הייתה הרמינה פלודי (1876–1931), בתם של מנהל הבמה והתיאטראות גאבור פלודי (1846–1932) ושל יוזפין לוי, ואז'וני נשא לאישה את הרמינה פלודי בבודפשט ב־3 במרץ 1895. בנם הוא הסופר אנדרה ואז'וני. הדוד של זמרת האופרה דורה ברשוני, זמר האופרה לאיוש ברשוני ודודו של יאנוש ואז'וני. גיסיו היו מיקלוש פלודי, ינה ושאנדור פלודי מנהלי התיאטראות.

### ילדיו
* איבויה יוזפה ואז'וני (1896–1960). 
* אנדרה ואז'וני (1906–1986) סופר, עיתונאי ומתרגם.
* ד"ר שאנדור ואז'וני (1912–1943) היה רופא.

## כתביו
* הגנה מפני תאונות (בודפשט, 1900)
* ביטוח תאונות (בודפשט, 1902)
* מקצוע בטיחות בעבודה של מהנדס (בודפשט, 1904)
* על סכנת התאונות (בודפשט, 1904).

## לקריאה נוספת
* לקסיקון ביוגרפי הונגרי I-II. עורך ראשי. אגנש קניירש. בודפשט, Akadémiai Kiadó, 1967-1969.
* לקסיקון יהודי הונגרי. פטר אויווארי. בודפשט, 1929. גישה מקוונת.
* יוז'ף סיניאי: חייהם ויצירותיהם של סופרים הונגרים. בודפשט, 1891-1914.
* משפחת ואז'ונזי, באתר Centropa.org

## הערות שוליים

קטגוריה:מהנדסי מכונות יהודים
קטגוריה:מהנדסי מכונות הונגרים
קטגוריה:מהנדסים יהודים הונגרים
קטגוריה:אנשי עסקים יהודים הונגרים
קטגוריה:כלכלנים יהודים הונגרים
קטגוריה:משפחת ואז'וני
קטגוריה:בוגרי אוניברסיטת בודפשט לטכנולוגיה ולכלכלה
קטגוריה:הונגרים שנולדו ב-1864
קטגוריה:הונגרים שנפטרו ב-1940